CELEX: 62013TN0386
Language: fi
Date: 2013-07-29 00:00:00
Title: Asia T-386/13: Kanne 29.7.2013 — Kėdainių rajono Okainių ŽŪB ym. v. neuvosto ja komissio

26.10.2013   
            
            
               FI
            
            
               Euroopan unionin virallinen lehti
            
            
               C 313/27
            
         Kanne 29.7.2013 — Kėdainių rajono Okainių ŽŪB ym. v. neuvosto ja komissio
   (Asia T-386/13)
   2013/C 313/52
   Oikeudenkäyntikieli: liettua
   
      Asianosaiset
   
   
      Kantaja: Kėdainių rajono Okainių ŽŪB (Kėdainiain kunnallispiiri, Liettua) ja 134 muuta (edustaja: asianajaja I. Vėgėlės)
   
      Vastaajat: Euroopan komissio ja Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kantajien kanteen tutkittavaksi
            
         
               —
            
            
               SEUT 263 artiklan nojalla kumoamaan luvan myöntämisestä Liettuassa vuonna 2012 maksettaville täydentäville kansallisille suorille tuille 2.7.2012 annetun komission täytäntöönpanopäätöksen C(2012) 4391 final (annettu tiedoksi tunnuksella C(2012) 4391)
            
         
               —
            
            
               toteamaan SEUT 277 artiklan nojalla, ettei asetuksen N:o 73/2009 132 artiklan, joka koskee täydentäviä kansallisia suoria tukia ja suoria tukia, 2 kohdan viimeistä alakohtaa, jonka mukaan ”suoran tuen kokonaismäärä, joka viljelijälle voidaan asianomaisen suoran tuen järjestelmän mukaisesti myöntää uusissa jäsenvaltioissa liittymisen jälkeen, kaikki täydentävät kansalliset suorat tuet mukaan luettuina, ei saa olla suurempi kuin suoran tuen määrä, johon kyseinen viljelijä olisi oikeutettu muihin jäsenvaltioihin kuin uusiin jäsenvaltioihin tuolloin sovellettavassa vastaavassa suorien tukien järjestelmässä vuodesta 2012 ottaen huomioon 7 artiklan sekä 10 artiklan soveltaminen”, voida soveltaa
            
         
               —
            
            
               toteamaan SEUT 277 artiklan nojalla, ettei asetuksen N:o 73/2009 10 artiklan, jossa säädetään tuen mukauttamista koskevista erityissäännöistä uusissa jäsenvaltioissa, 1 kohdan säännöstä ”kun otetaan huomioon 7 artiklan 1 kohdan mukaisesti sovellettavat vähennykset” voida soveltaa
            
         
               —
            
            
               velvoittamaan vastaajat korvaamaan kaikki kantajille aiheutuvat oikeudenkäyntikulut, joista unionin tuomioistuimelle esitetään myöhemmin näyttö.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat viiteen kanneperusteeseen.
   
               1)
            
            
               Komission täytäntöönpanopäätös C(2012) 4391 final on perustelematon ja perusteeton
               Komission täytäntöönpanopäätös C(2012) 4391 final on kantajien mukaan perustelematon ja perusteeton, koska mitkään tiedot eivät vahvista, että suorien tukien taso Euroopan unionin uusissa ja vanhoissa jäsenvaltioissa olisi vuonna 2012 ollut yhdenmukainen (tasattu).
            
         
               2)
            
            
               Suorien tukien taso Liettuan tasavallassa ei vastaa liittymissopimuksessa sovittua tasoa eikä suorien tukien tasoa vanhoissa jäsenvaltioissa
               Suorien tukien taso Liettuan tasavallassa ei kantajien mukaan vastaa 23.9.2003 päivätyssä liittymissopimuksessa sovittua tasoa. Liittymissopimuksen vastaisesti 22.3.2004 annetulla asetuksella N:o 583/2004 muutettiin uusia jäsenvaltioita koskevista kansallisten maataloustukien enimmäismäärästä annettua asetusta N:o 1782/2003 (asetuksen N:o 1782/2003 71 c artikla ja liite VIII).
               Vuonna 2012 suorien tukien prosentti ei Liettuan tasavallassa vastannut suorien tukien tasoa Euroopan unionin vanhoissa jäsenvaltioissa, sillä vanhoissa jäsenvaltioissa mukautusta sovelletaan ainoastaan yli 5 000 EUR:n määriin, mikä tarkoittaa, ettei kaikkia vanhojen jäsenvaltioiden viljelijöiden saamia suoria tukia mukauteta (alenneta) 10 prosentilla vaan mukauttaminen koskee ainoastaan 5 000 EUR:n ylittäviä tukia. Niinpä on perusteetonta ja lainvastaista todeta, että vuonna 2012 suorien tukien taso olisi vanhoissa jäsenvaltioissa ollut 90 prosenttia (100 prosenttia vähennettynä 10 prosentin mukautuksella). Kantajien mukaan suorien tukien taso vanhoissa jäsenvaltioissa on 90:ntä prosenttia korkeampi, koska osaa määristä — niitä, jotka eivät ylitä 5 000 EUR:a — ei mukauteta.
            
         
               3)
            
            
               Suorien tukien määrät Liettuan tasavallassa ja vanhoissa jäsenvaltioissa poikkeavat toisistaan
               Liettuan viljelijöille Euroopan unionin talousarviosta tosiasiallisesti maksettujen suorien tukien määrä on kantajien mukaan pienimpien joukossa jääden alle puoleen vanhoissa jäsenvaltioissa saaduista tuista huolimatta niissä tehdyistä 10 prosentin mukautuksista.
            
         
               4)
            
            
               Asetuksen N:o 73/2009 10 artiklan 1 kohta ja 132 artiklan 2 kohdan viimeinen alakohta sekä kyseisen alakohdan nojalla 2.7.2012 annettu komission täytäntöönpanoasetus K(2012) 4391 lopullinen ovat liittymissopimuksen vastaisia
               Liittymissopimuksessa ei kantajien mukaan ole määräyksiä käyttöön otettujen suorien tukien mukauttamisesta ja/tai täydentävien kansallisten suorien tukien alentamisesta Liettuassa.
               Asetuksen N:o 73/2009 2 luvussa olevan 10 artiklan 1 kohdan säännös ”kun otetaan huomioon 7 artiklan 1 kohdan mukaisesti sovellettavat vähennykset” on kantajien mukaan liittymissopimuksen vastainen, koska kyseisellä säännöksellä kiihdytetään oletettua suorien tukien tasaamista uusien ja vanhojen jäsenvaltioiden välillä.
               Kantajien mukaan asetuksen N:o 73/2009 132 artiklan 2 kohdan osa ”vuodesta 2012 ottaen huomioon 7 artiklan sekä 10 artiklan soveltaminen”, jossa säädetään suorien tukien tason oletetusta tasaamista vanhoissa ja uusissa jäsenvaltioissa vuonna 2012, on liittymissopimuksen vastainen, koska siinä määritetään tietty vuosi (2012), jolloin saatavan tuen taso oletetaan tasatuksi.
               Asetuksen N:o 73/2009 132 artiklan 2 kohdassa ilmaisu ”määrä” korvattiin kantajien mukaan liittymissopimuksen vastaisesti ”tasoksi”, joka ilmennä tosiasiallisesti saatua tukea vaan oletetun prosenttiosuuden.
               Kantajien mukaan on lainvastaista verrata suoria tukia vanhojen ja uusien jäsenvaltioiden välillä vertaamalla vanhojen jäsenvaltioiden saamia tukia (100 prosenttia vähennettynä mukautuksella) uusissa jäsenvaltioissa saatuihin tukiin, jotka myönnetään liittymissopimuksessa tuen käyttöönottoa varten määritetyn prosenttiosuuden perusteella.
            
         
               5)
            
            
               Yhteiselle maatalouspolitiikalle vahvistettuja tavoitteita on loukattu riidanalaisilla lainsäädäntötoimilla
               Liittymissopimuksen mukaan maataloustuki uusissa jäsenvaltioissa lasketaan viitesadon ja perusalan perusteella. Vuonna 2012 viitesato ja perusala muuttuivat Liettuassa huomattavasti, joten sovellettu mukautus ja täydentävien kansallisten tukien alentaminen ovat itsessään ristiriidassa yhteisön maatalouspolitiikan tavoitteiden, erityisesti maatalouden tuottavuuden lisäämistä koskevan tavoitteen kanssa.